പ്ളസ്ടു വിന് ഇത്തവണ വിജയശതമാനം മുന് വര്ഷത്തേക്കാള് കൂടുതല് 87.94 ശതമാനം കുട്ടികള് ഉപരിപഠനത്തിന് യോഗ്യത നേടി തിരുവനന്തപുരം: സംസ്ഥാനത്ത് ഇത്തവണ 87.94 ശതമാനം പ്ളസ്ടു വിദ്യാര്ത്ഥികള് ഉപരിപഠനത്തിന് യോഗ്യത നേടിയതായി വിദ്യാഭ്യാസമന്ത്രി വി.ശിവന്കുട്ടി അറിയിച്ചു. കൊമേഴ്സില് 89.13 ശതമാനവും ഹ്യുമാനിറ്റിസ് 80.4 ശതമാനവും ടെക്നിക്കല് 84.39 ശതമാനം കുട്ടികളും ഉപരിപഠനത്തിന് യോഗ്യത നേടിയെന്ന് വിദ്യാഭ്യാസമന്ത്രി പറഞ്ഞു. കലാമണ്ഡത്തില് 89.33 ശതമാനമാണ്ഫലം നാല് മണിയോടെ വെബ്സൈറ്റുകളില് ലഭ്യമാകും. 136 സ്കൂളുകള് 100 ശതമാനം വിജയം നേടിയതായി വിദ്യാഭ്യാസമന്ത്രി പറഞ്ഞു. ഏറ്റവുമധികം കുട്ടികള് വിജയിച്ചത് എറണാകുളം ജില്ലയിലാണ് 91.11 ശതമാനം. ഏറ്റവും കുറവ് പത്തനംതിട്ട ജില്ലയിലും. സര്ക്കാര് സ്കൂളുകളില് 85.03 ശതമാനം കുട്ടികളും വിജയിച്ചു.അണ് എയിഡഡ് മേഖലയില് 87.67 ശതമാനം കുട്ടികള് വിജയിച്ചു. വിഎച്ച്എസ്സി 80.36 ശതമാനമാണ് വിജയം. സ്പെഷ്യല് സ്കൂളില് 100 ശതമാനം വിദ്യാര്ത്ഥികളും വിജയിച്ചതായും വിദ്യാഭ്യാസ മന്ത്രി അറിയിച്ചു. 48383 കുട്ടികള് എല്ലാ വിഷയത്തിലും എ പ്ളസ് നേടി. അടുത്തമാസം 11 മുതല് സേ പരീക്ഷ നടത്തുമെന്നും വിദ്യാഭ്യാസ മന്ത്രി പറഞ്ഞു. പത്താം ക്ളാസ്പാസായെത്തുന്ന എല്ലാ കുട്ടികള്ക്കും അഡ്മിഷന് കിട്ടാന് പാകത്തിന് വടക്കന് കേരളത്തില് 20 ശതമാനവും തെക്കന് കേരളത്തില് 10 ശതമാനവും പ്ളസ് വണ് സീറ്റുകള് വര്ദ്ധിപ്പിക്കുമെന്ന് സര്ക്കാര് അറിയിച്ചു. www.keralaresults.nic.in, www.dhsekerala.gov.in, www.prd.kerala.gov.in, www.results.kerala.gov.in, www.kerala.gov.in എന്നീ സൈറ്റുകളില് പരീക്ഷാ ഫലങ്ങള് ലഭ്യമാകും.